**Lasztonya Község Önkormányzata Képviselő-testületének**

**13/2019. (XII.31.) önkormányzati rendelete**

**a települési hulladékkal kapcsolatos közszolgáltatásról, a hulladékgazdálkodás és a köztisztaság helyi szabályairól szóló 4/2016. (VII.8.) rendelet módosításáról**

Lasztonya Község Önkormányzat Képviselő-testületének az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 11. és 19. pontjában meghatározott feladatkörében eljárva, a hulladékról szóló 2012. évi CLXXXV. törvény 35. §-ában és a 88. § (4) bekezdésében, valamint a vízgazdálkodásról szóló 1995. évi LVII. törvény 44/C. § (2) bekezdésében kapott felhatalmazás alapján a a települési hulladékkal kapcsolatos közszolgáltatásról, a hulladékgazdálkodás és a köztisztaság helyi szabályairól szóló 4/2016. (VII.8.) rendelet módosításáról az alábbiakat rendeli el:

1. **§**
2. A Rendelet 4. § (2) bekezdése a következőkre módosul:

**4. §**

**(2) A közszolgáltatás kiterjed**

1. **a természetes személy hulladékbirtokosok  által - a Közszolgáltató által biztosított edényazonosító matricával ellátott gyűjtőedényben - gyűjtött hulladékok összegyűjtésére és elszállítására – ideértve a háztartásban képződő vegyes hulladék, valamint az elkülönítetten gyűjtött hulladék összegyűjtését és elszállítását –,**
2. **a nem természetes személy hulladékbirtokosok által - a Közszolgáltató szállítóeszközéhez rendszeresített gyűjtőedényben - gyűjtött hulladékok összegyűjtésére és elszállítására,**
3. A Rendelet 8. § -a a következő (6)-(7) bekezdésekkel egészül ki:

**8. §**

**(6) A Közszolgáltató által biztosított edényazonosító matricát a vegyes hulladékok gyűjtéséhez általa igénybevett szabványos gyűjtőedény oldalára legkésőbb a tárgyévet megelőző év december 31. napjáig felhelyezni.**

**(7) Az ingatlan tulajdonjogában (használatában) bekövetkezett változás esetén mindkét érintett fél (korábbi és az új kötelezett) köteles a Közszolgáltatónak az adás-vételi szerződés keltétől számított 8 napon belül bejelenteni, hogy mely időponttól, ki válik a közszolgáltatás igénybevételére kötelezetté. A határidőn túli bejelentés esetén a korábbi kötelezett felel a szolgáltatással összefüggő díj megfizetéséért. A bejelentésben meg kell jelölnie az ingatlanon keletkező rendszeres háztartási hulladék becsült mennyiségéhez igazodó edény űrméretét, valamint a közszolgáltatást új igénybevevőjének nevét, lakcímét, születési helyét, és anyja nevét.**

1. A Rendelet 6. § (3) bekezdése a következőre módosul:

**6. §**

**(3) A szabvány gyűjtőedényen az ingatlanhasználó beazonosításához szükséges adatokat az ingatlanhasználónak fel kell tüntetnie (utca, házszám), úgy, hogy az a későbbiek során eltávolítható - amennyiben az a Közszolgáltató tulajdonát képezi - legyen az edényzetről.**

1. A Rendelet a következő 11/A § -sal egészül ki:

11/A. §

**Az ürítést a közszolgáltató megtagadhatja ha a vegyes hulladékok gyűjtéséhez használt, szabványos gyűjtőedény nincs a Közszolgáltató által biztosított, a tárgyévre vonatkozó, edényméretnek megfelelő edényazonosító matricával ellátva**

1. **§**

E rendelet a kihirdetést követő napon lép hatályba.

Lasztonya, 2019. december 11.

|  |  |
| --- | --- |
| Andrasekné Cser Mária | Dr. Resch Karolina |
|          polgármester |                                jegyző |  |

A rendeletet a mai napon kihirdettem.

Bázakerettye 2019. december 31.

                                                                                              Dr. Resch Karolina

                                                                                                          jegyző